Na dikarolo tša go fapafapana tša plantere o di tseba gabotse?
Ikgakolle ka go bala taodišwana ye e bontšhago le go hlaloša dikarolo tše di fapanago.
Yona ke foreime yeo e rwelego dikarolo tše dingwe tša plantere tšeo di akaretšago le sehlomelwa seo se kgokaganyago plantere le trekere.
Tšona ke ditšhelo tšeo di swarago peu le monontšha. Di ka bopša ka plastiki ye maatla goba tshipi.
Ona ke maotwana ao a sepedišago plantere.
Leotwana le le gapelwa ke go gata fase mola plantere e sepela. Leotwanakgapelo le dikologa ka lebelo leo trekere e sepelago ka lona. Nepo ya leotwanakgapelo ke go gapela dikarolo tša plantere - kelopeu le kelomonontšha -- gore di šome.
Go beakanya lebelo la kelopeu le kelomonontšha go dirišwa lenaneo la dikere tše di šomago ka diketane le dikeremeno (sprockets). Dikere le diketane tše di ka kopantšhwa go ya ka dikamano (ratios) tša go fapafapana go phethagatša lebelo le le nyakegago.
Go na le mehutahuta ya dipoleite tšeo di fapanago ka bogolo le sebopego go ya ka mohuta wa sebjalo seo se bjalwago, le bogolo bja peu (dithoro) (ntlha ye ga e ame diplantere tše di šomago ka moya).
Ka tlwaelo yona e beiwa ka pele mme e hwetšwa ka mehla diplantereng tšeo di dirišwago mašemong ao a sego a lengwa fao go nago le dibolang tše ntši godimo ga mmu.
Tšona di šoma go khupetša monontšha le peu ye e bjetšwego ka mmu.
Ona ke maotwana a manyane ka morago ao a lebanego le rei ye nngwe le ye nngwe mme a gatela mmu go kgonthiša kamano ye botse gare ga peu le mmu.
Yona e budulela peu mošobeng a poleite (positive air pressure) goba e gogela peu mašobeng (negative air pressure).